Tiit Kõuhkna

Tiit Kõuhkna (sündinud 8. juulil 1942 Viljandis) on eesti tootmisjuht ja endine Eesti NSV riigitegelane.

Ta lõpetas aastal 1962 Õisu Toiduainetetööstuse Tehnikumi tehnik-tehnoloogi kvalifikatsiooniga ja aastal 1975 Eesti Põllumajanduse Akadeemia veterinaariateaduskonna piima- ja piimasaaduste tehnoloogia eriala.

Ta töötas aastatel 1964–1965 töölisena Viljandi Piimatoodete Kombinaadis; aastatel 1965–1983 töötas ta Põlva Piimatoodete Kombinaadis inseneri ja direktorina.

Aastatel 1983–1984 oli ta Eesti NSV liha- ja piimatööstuse ministri asetäitja, 14. augustist 1984 11. detsembrini 1985 oli ta Eesti NSV liha- ja piimatööstuse minister; 11. detsembrist 1985 kuni 28. detsembrini 1985 oli ta Eesti NSV Agrotööstuskomitee esimehe I asetäitja (ministri õigustes). 

Aastatel 1990–1994 oli ta Tallinna Piimatoodete Kombinaadi direktor. Aastatel 1994–1996 oli ta AS Epeksi nõukogu esimees, aastatel 1996–1999 AS ETFC Grupi nõukogu esimees. Aastast 1999 on ta AS Hiiu Kaluri ja Direct Consultingi nõukogu esimees.

Tegevus Eesti NSV partei- ja riigiasutustes
Ta astus 1965. aastal NLKP-sse.EKP Viljandi Rajoonikomitee. Eesti Rahvusarhiiv, RA ERAF.4897.33.88

1966. aastal valiti ta Põlva Piimatoodete Kombinaadi NLKP algorganisatsiooni sekretäriks.Televisioon: TV, nr 7, 14. veebruar 1977

Ta oli aastatel 1985–1990 Eesti NSV Ülemnõukogu XI koosseisu saadik."Eesti NSV Ülemnõukogu XI koosseis. Biograafiline lühiteatmik = Верховный Совет Эстонской ССР : одиннадцатый созыв : краткий биографический справочник". Tallinn: Eesti Raamat, 1985. Lk 118 

Liikmesus
Ta on olnud Eesti Toiduainetööstuse Liidu juhatuse liige, Eesti Suurettevõtjate Assotsiatsiooni personaalliige ja Tallinna Direktorite Klubi liige. 

 Tunnustus 
 2014 Eesti Kaubandus-Tööstuskoja I klassi aumärk 
 2023 EY Aasta ettevõtja elutööpreemia

 Isiklikku 
Tema hobid on tennis, golf, mäesuusatamine, jahindus, kalandus, poliitika, muusika ja kirjandus.

Tema õde on arst Merike Martinson.

 Tiit Kõuhkna preemia 
2012. aastal asutati Tiit Kõuhkna toel Tallinna Lastehaigla juurde lastehaigla aasta parima arsti, noorarsti, õe ja noorõe preemiafond.15 aastat Tiit Kõuhkna preemiat. SA Tallinna Lastehaigla 2017, toimetaja Tiina Eier

Viited

 Kirjandus 
 "Valitud ja valitsenud..." koostanud Jaan Toomla. Tallinn 1999
 Eesti majanduse biograafiline leksikon 1951–2000. AS Kirjastus Ilo. 2003

Kategooria:Eesti majandustegelased
Kategooria:Eesti Maaülikooli veterinaariateaduskonna vilistlased
Kategooria:Eestimaa Kommunistliku Partei liikmed
Kategooria:Eesti NSV ministrid
Kategooria:Eesti NSV XI Ülemnõukogu liikmed
Kategooria:Sündinud 1942